sithik.“ Kesengsem karo pidhatone apa karo sing pidhato?”“ Hee..hee…mas Anto isa wae guyonane ki.”Isuk, awan bengi sing ana ing pikirane Neli mung Anto lan Anto.Padhahal sakdurunge, Neli ora tau ngrasakake kaya iki. Neli ya ora tau pacaran. Dirasakake, pancen dheweke ki kepincut tresna. Nanging dheweke arep ndisiki ngomong tresna karo Anto iya dirasa – rasa ora kepenak dhewe. Amarga pakulinane rak kudune lanange ndisik sing ngomong. Sebenere atine wis ora sabar pengin ngerti piye perasaane Anto karo dheweke. Mbok menawa Anto jebul padha wae seneng karo dheweke.Isuk – isuk gasik Neli nyirami wit kembang ing jaba omahe. Kembange akeh sing padha garing, amarga wis pirang – pirang dina ora ana udan ditambah ora tau disiram. Wit – wit kembang kang akeh gawe Neli kesel lan pengin cepet rampung anggone nyirami.“ Neliii...Neeel….” saka adoh